সমগ্র খেলোয়াড়ী জীবনে দুইটিমাত্র একদিনের আন্তর্জাতিকে অংশগ্রহণ করার সুযোগ লাভ করেছিলেন গ্রেম পোর্টার। কোন টেস্টে অংশগ্রহণের সুযোগ হয়নি তার। ১৩ জুন, ১৯৭৯ তারিখে নটিংহামে পাকিস্তান দলের বিপক্ষে ওডিআইয়ে অভিষেক ঘটে তার। এর দুই দিন পর ১৬ জুন, ১৯৭৯ তারিখে বার্মিংহামে কানাডার বিপক্ষে সর্বশেষ ওডিআইয়ে অংশ নেন তিনি। দুটো খেলাই ইংল্যান্ডে অনুষ্ঠিত ১৯৭৯ সালের ক্রিকেট বিশ্বকাপের দ্বিতীয় আসরে হয়েছিল। মিডিয়াম পেস বোলার হিসেবে ১১.০০ গড়ে তিন উইকেট পেয়েছিলেন।